Noteikumu projekts 22-TA-517
Izdrukāts 30.07.2026. 00.17 - 1.0 Redakcija
Noteikumu projekts 22-TA-517
Izdrukāts 30.07.2026. 00.17 - 1.0 Redakcija
Valsts dzelzceļa administrācijas nolikums
Valsts pārvaldes iekārtas likuma 16. panta pirmo daļu
I. Vispārīgie jautājumi
· 1. Valsts dzelzceļa administrācija (turpmāk — Administrācija) ir Satiksmes ministrijas pārraudzībā esoša tiešās pārvaldes iestāde.
· 2. Administrācijas darbības mērķis ir valsts pārvaldes funkciju īstenošana dzelzceļa transporta nozarē.
· 3. Administrācija ir dzelzceļa jomu reglamentējošos Eiropas Savienības tiesību aktos minētā regulatīvā iestāde Latvijā.
· 4. Administrācija ir no valsts budžeta nefinansēta iestāde.
II. Administrācijas funkcijas, uzdevumi un kompetence
· 5. Administrācija veic Dzelzceļa likumā un citos normatīvajos aktos Administrācijai noteiktās funkcijas.
· 6. Lai nodrošinātu funkciju izpildi, Administrācija veic šādus uzdevumus:
· 6.1. atbilstoši kompetencei sadarbojas ar citām valsts pārvaldes iestādēm;
· 6.2. saskaņo, reģistrē un kontrolē kravu pārvadājumu valsts un pašvaldību pasūtījuma līgumus;
· 6.3. izsniedz pārvadātāja licences dzelzceļa  pārvadājumu veikšanai;
· 6.4. reģistrē dzelzceļa infrastruktūru un ritošo sastāvu;
· 6.5. veic tirgus uzraudzību un regulēšanu dzelzceļa nozarē;
· 6.6. uzrauga publiskās lietošanas dzelzceļa infrastruktūras pārvaldītāja neatkarības prasību ievērošanu būtisko funkciju izpildē;
· 6.7. izvērtē publiskās lietošanas dzelzceļa infrastruktūras pārvaldītāja būtisko funkciju veicēja valdes locekļu amata kandidātu piemērotību amatam un pieņem lēmumu par amata kandidātu iecelšanu amatā un atbrīvošanu no amata;
· 6.8. uzrauga publiskās lietošanas dzelzceļa infrastruktūras pārvaldītāja būtisko funkciju veicēja valdes locekļu profesionālo neatkarību viņu darbības laikā;
· 6.9. uzrauga publiskās lietošanas dzelzceļa infrastruktūras pārvaldītāja sniegtos starpniecības pakalpojumus pārvadājumu nodrošināšanai pierobežas iecirkņos;
· 6.10. sniedz atzinumu par atsevišķu publiskās lietošanas sliežu ceļu posmu vai sliežu ceļu slēgšanu saskaņā ar normatīvo aktu prasībām;
· 6.11. pieņem lēmumus par vēsturiskā mantojuma dzelzceļam paredzēto finanšu līdzekļu sadalījumu un finansējuma izlietojuma pārskatu apstiprināšanu un kontrolē šo finanšu līdzekļu izlietojumu paredzētajam mērķim;
· 6.12. ne retāk kā reizi divos gados apspriežas ar dzelzceļa kravu un pasažieru pārvadājumu pakalpojumu lietotāju pārstāvjiem;
· 6.13. veic infrastruktūras pārvaldītāju, apkalpes vietu operatoru un pārvadātāju revīzijas vai ierosina ārēju revīziju veikšanu;
· 6.14. atbilstoši kompetencei sadarbojas ar ārvalstu iestādēm un starptautiskajām organizācijām;
· 6.15. atbilstoši kompetencei izstrādā un normatīvajos aktos noteiktajā kārtībā sniedz priekšlikumus un ierosinājumus par normatīvo aktu pilnveidošanu;
· 6.16. izstrādā dzelzceļa vides aizsardzības politiku, apstiprina rīcības programmu un uztur vides aizsardzības paškontroles sistēmu;
· 6.17. izvērtē apdraudējumu, ko dzelzceļa infrastruktūra rada cilvēku veselībai un videi, un veic nepieciešamos pasākumus, lai samazinātu apdraudējumu;
· 6.18. izstrādā un normatīvajos aktos noteiktajā kārtībā sniedz priekšlikumus par Administrācijas uzdevumu veikšanai nepieciešamo finansējumu;
· 6.19. veic citus uzdevumus saskaņā ar normatīvajiem aktiem.
· 7. Administrācijas tiesības nosaka Dzelzceļa likums.
III. Administrācijas struktūra un amatpersonu kompetence
· 8. Administrāciju vada direktors, kuru pēc Satiksmes ministra priekšlikuma ieceļ amatā un atbrīvo no amata Ministru kabinets.
· 9. Administrācijas direktors:
· 9.1. bez īpaša pilnvarojuma pārstāv Administrāciju citās institūcijās, kā arī organizācijās un komercsabiedrībās;
· 9.2. pilda Valsts pārvaldes iekārtas likumā noteiktās tiešās valsts pārvaldes iestādes vadītāja funkcijas;
· 9.3. veido Administrācijas iekšējo organizatorisko struktūru;
· 10. Administrācijas direktoram ir vietnieki, kurus ieceļ amatā un atbrīvo no amata Administrācijas direktors.
· 11. Administrācijas direktora vietnieks aizvieto direktoru viņa prombūtnes laikā un bez īpaša pilnvarojuma pārstāv Administrāciju citās institūcijās un organizācijās.
· 12. Norādījumus lietās, kas saistītas ar Administrācijas personāla komplektēšanas un personālvadības jautājumiem, kā arī sūdzību izskatīšanas funkcijas un tirgus uzraudzības funkcijas veikšanu dzelzceļa jomā, Administrācijas direktoram un citām amatpersonām nevar dot ne Ministru kabinets, ne Satiksmes ministrs, ne citas personas. Minētajās lietās Administrācija nesaskaņo  uzziņu ar Satiksmes ministriju.
IV. Administrācijas darbības tiesiskuma nodrošināšana un administratīvo aktu un faktiskās rīcības apstrīdēšanas kārtība
· 13. Administrācijas darbības tiesiskumu nodrošina Administrācijas direktors.
· 14. Administrācijas direktors ir atbildīgs par iestādes iekšējās kontroles un pārvaldes lēmumu pārbaudes sistēmas izveidošanu un darbību.
· 15. Administrācijas direktors pieņem lēmumu par privātpersonas apstrīdēto Administrācijas amatpersonas izdoto administratīvo aktu vai Administrācijas amatpersonas vai darbinieka faktisko rīcību.
· 16. Administrācijas direktora lēmumu par privātpersonas apstrīdēto Administrācijas amatpersonas izdoto administratīvo aktu vai Administrācijas amatpersonas vai darbinieka faktisko rīcību var pārsūdzēt tiesā.
· 17. Administrācijas lēmuma pārsūdzēšana neaptur tā darbību.
V. Pārskati par funkciju izpildi un finanšu līdzekļu izlietojumu
· 18. Administrācijas direktors normatīvajos aktos noteiktajā kārtībā sniedz publisku pārskatu par Administrācijas funkciju izpildi un finanšu līdzekļu izlietojumu.
· 19. Satiksmes ministram savas kompetences ietvaros ir tiesības jebkurā laikā pieprasīt pārskatu par finanšu līdzekļu izlietojumu un Administrācijas darbu.
· 20. Administrācijas publisko gada pārskatu publicē tīmekļa vietnē www.vda.gov.lv 
VI. Noslēguma jautājums
· 21. Atzīt par spēku zaudējušiem Ministru kabineta 2005. gada 4. janvāra noteikumus Nr. 13 “Valsts dzelzceļa administrācijas nolikums” (Latvijas Vēstnesis, 2005, 6. nr.).

